cyanic-selkie/wikianc huggingface dataset:
Irakin sota
Irakin jälleenrakennus
Jälleenrakennusta estivät ja hidastivat myös väkivaltaiset levottomuudet, joista osa oli suoraan jälleenrakennukseen kohdistuvaa sabotaasia, esimerkiksi pommi-iskuja ja työntekijöiden murhia. Ongelmia aiheuttivat myös laaja korruptio, rahoituksen puute ja järjestäytymätön yhteistyö kansainvälisten ja paikallisten tahojen välillä. 2010-luvun alussa arvioitiin, että maahan oli tullut jo muutamia ulkomaalaisia yrityksiä, mutta turvallisuustilanne oli edelleen ongelma. Budjetti pysyi kuitenkin tasapainossa, inflaatio viidessä prosentissa ja bruttokansantuote kasvoi kymmenen prosenttia vuositasolla. Pahimmillaan inflaatio oli kiihtynyt 50 prosenttiin vuodessa.
Kustannukset ja kritiikki
Myös Yhdysvaltain joukot ja näihin liittyvät tahot rikkoivat joissain tapauksissa ihmisoikeuksia. Esimerkiksi Yhdysvaltain ulkopoliittista oppia 1980- ja 1990-luvuilla muotoillut turvallisuuspoliittinen neuvonantaja Zbigniew Brzezinski vastusti sotaa. Galluppien mukaan melkein puolet tai enemmistö kannatti sotaa vuonna 2003, mutta kolmen vuoden päästä noin 60 % vastusti sotaa. Vuonna 2008 sotaa kannatti taas noin puolet.
Sodan tarpeellisuus
Asetarkastajien ennen sotaa saamat tiedot eivät viitanneet siihen, että Irakilla olisi ollut joukkotuhoaseita suuria määriä. Asetarkastajat tai kukaan muukaan Irakin ulkopuolinen ei kuitenkaan kyennyt takaamaan, ettei Irakilla olisi voinut olla joukkotuhoaseita kätkössä. Sodan päätyttyä kävi ilmi, ettei Irakin hallinnolla ollut joukkotuhoaseita yli 900 paikassa missä Yhdysvaltain tiedusteluviranomaiset olivat arvelleet niitä ehkä olevan tai lainkaan al-Qaida-kytköksiä. Paljastui, että esimerkiksi CIA:n tiedot joukkotuhoaseista olivat perustuneet suureksi osaksi epäluotettaviin tietoihin. Joulukuussa 2003 Bush tosin sanoi ettei ollut merkitystä oliko Irakilla joukkotuhoaseita, vai aikoiko se hankkia niitä. Joka tapauksessa Bushin hallitus oli selvästi liioitellut Irakin uhkaa. Keskustiedustelupalvelun alainen David Kayn johtama 1400 hengen Iraq Survey Group kertoi 28. tammikuuta 2004 CIA:n olleen aiemmin arvioissaan lähes täysin väärässä. Kayn ISG-ryhmä löysi vain pieniä määriä biologista materiaalia ja muuta joukkotuhoaseisin liittyvää.
Luis Moya
Kilpauransa jälkeen Moya toimi Subarun rallitallin urheilujohtajana vuoteen 2006 asti.
Ivanovon alue
Ivanovon alue on hallinnollinen alue Venäjällä Itä-Euroopassa. Alue rajoittuu pohjoisessa Kostroman alueeseen, idässä Nižni Novgorodin alueeseen, etelässä Vladimirin alueeseen ja lännessä Jaroslavin alueeseen. Alueen pinta-ala on 23 900 km².
Maantiede
Ivanovon alue sijaitsee Itä-Euroopan tasangon keskiosassa. Alueen pohjois- ja itäosan kautta virtaa Volga.
Väestö
Ivanovon alueen asukasluku on 1 079 600 henkeä (vuonna 2008). Kaupunkiväestön osuus on 80,8 %. Suurimmat kaupungit ovat Ivanovo ja Kinešma.
Komentotulkki
Aiheesta muualla
Powłoka systemowa
S/S Achill
Pohjoiseen Vaasaan matkalla ollut saksalainen höyrylaiva Orlando huomasikin hätämerkit ja käänsi kurssinsa kohti syvällä vedessä ajelehtivaa Achillia. Laivan 13 hengen miehistö, joista viisi oli englantilaisia ja kahdeksan virolaisia, siirtyi tavaroineen Orlandoon. Achillia yritettiin aluksi hinata kohti Suomen rannikkoa, mutta hinausköysi katkesi pian ja Achill jäi ajelehtimaan upoten lopulta kokonaan.
Joanna
Suomessa Joannan nimipäivä on 21. heinäkuuta kuten Johannankin. Vuoden 2019 loppuun mennessä nimi on annettu 3778 naiselle ja alle kymmenelle miehelle.
Itäinen maakunta (Sierra Leone)
Piirikunnat
Itäinen maakunta on jaettu kolmeen piirikuntaan, jotka ovat:
Eduskunnan pankkivaltuusto
Eduskunnan pankkivaltuusto on eduskunnan ensimmäisillä valtiopäivillä valitsema toimielin, joka valvoo Suomen Pankin ja Finanssivalvonnan toimintaa. Pankkivaltuutetut antavat eduskunnalle vuosittain kertomuksen ja tarvittaessa erilliskertomuksia.
Rautasormus
Kultakeräys
Lahjoittajat saivat tilalle vastikkeiksi halvat rautasormuksiksi kutsutut, uushopeasta eli alpakasta valmistetut sormukset. Sormuksia valmistettiin kahta tyyppiä eli sileärautasormus ja ns. ilmapuolustussormus, jossa oli Ilmavoimien tunnus. Sormuksia jäi sodan aikana vaihtamatta 30 000.
Naudan tuberkuloosi
Naudan tuberkuloosi on etenkin aiemmin voinut tarttua myös ihmiseen maidon välityksellä.
Nasser Al-Khelaifi
Tennisura
Al-Khelaifi voitti Davis Cupissa Qatarin joukkueessa 12 kaksinpeliottelua ja hävisi 31 kaksinpeliottelua. Hän oli parhaimmillaan ATP-listan sijalla 995.
Shannon Leto
Shannon aloitti rumpujen soittamisen kahdeksanvuotiaana ja on itseoppinut rumpali, mutta osaa soittaa myös pianoa ja kitaraa. Esikuvikseen rumpujen soitossa hän mainitsee muun muassa Led Zeppelinin John "Bonzo" Bonhamin, The Policen Stewart Copelandin ja The Whon Keith Moonin.
Pekka Kankkunen
Pekka Kankkunen (21. helmikuuta 1890 Kitee – 1. syyskuuta 1972 Kitee) oli suomalainen poliitikko. Kankkunen toimi Maalaisliiton kansanedustajana vuosina 1927–1929 edustaen Kuopion läänin itäistä vaalipiiriä. Kankkunen toimi myös Kiteen kunnanvaltuuston puheenjohtajana. Siviiliammatiltaan Kankkunen oli maanviljelijä ja hän toimi viljelijänä Kiteellä. Kankkunen toimi myös Kiteen kunnan rahastonhoitajana, Kiteen osuuskassan kirjanpitäjänä, Kiteen kunnan elintarvikelautakunnan rahastonhoitajana ja kirjanpitäjänä sekä Kiteen Ruppovaaran osuuskaupan hoitajana. Kankkunen toimi presidentin valitsijamiehenä vuosina 1925 ja 1931. Kankkusen vanhemmat olivat maanviljelijä, kansanedustaja Juho Kankkunen ja Iida Hurskainen.
Aleko Lilius
Elämä ja ura
Aleko Liliuksen isä oli esikuntakapteeni Axel Lilius ja äiti kenraalimajuri Julius Starckin tytär, Natalia Starck.
Nicolás Almagro
Vuosina 2005–2007 Almagro selviytyi Ranskan avoimissa toiselle kierrokselle. Yhdysvaltain avoimissa hän on parhaimmillaan edennyt neljännelle kierrokselle vuonna 2012. Wimbledonissa hän on selviytynyt kolmannelle kierrokselle vuosina 2009, 2011 ja 2012. Australian avoimissa hän hävisi vuosina 2005–2008 avausottelunsa kunnes voitti vuonna 2009 kaksi ottelua ja karsiutui vasta kolmannella kierroksella. Vuosina 2010–2012 hän selviytyi Australian avoimissa neljännelle kierrokselle.
Teatteri (rakennus)
Teatterinäyttämö
Teatterinäyttämö voi olla yksinkertainen tyhjennetty alue maan tasolla tai paljas koroke. Näyttämö voi olla myös hyvin monimutkainen rakennelma, johon kuuluu lavan sivulla, yläpuolella tai takana olevia tiloja sekä lavan alla sijaitsevia huoneita. Näyttämön lavastuksena voidaan käyttää kulisseja, rekvisiittaa, pukuja ja muuta oheistavaraa, joiden avulla luodaan näyttämölle näytelmän tapahtumapaikka. Kulissit ovat kuvapintoja tai rakennelmia ja usein siirreltäviä. Näyttämön edessä on esirippu, joka on näytöksen aluksi nostettava ja lopuksi laskettava verho. Näyttämöllä voi olla kääntölavoja, raiteita lavasteiden siirtelyä varten, tai käytäviä näyttelijöiden sisääntuloja ja poistumisia varten. Näyttämö voi myös olla monitasoinen. Joskus näyttämön läheisyydessä on orkesterille oma tila. Näyttämön takana voi olla näyttelijöiden pukuhuoneita, lämpiöitä ja harjoittelutiloja sekä kaikenlaisten tarvikkeiden, pukujen ja laitteiden säilytys- ja huoltotiloja.
Eurooppa
Varhaiskeskiajan teattereista ei tiedetä paljoakaan. 1100-luvun lopulla teatteriesityksiä pidettiin erilaisissa paikoissa kuten viheralueilla, kirkoissa ja kirkonpihoilla, halleissa ja roomalaisteatterien raunioilla, ja teatterit olivat rakenteeltaan vaihtelevan tyyppisiä, joskaan proscenium-tyyliä ei vielä käytetty.
thumb|left|[[Jokohamalaisen nō-teatterin näyttämö.]]
Nykyaika
thumb|[[Kiasma-teatteri Helsingissä]]
Pirkanmaan maakunta
Suurimmat taajamat
Maakuntakeskusta vastaava keskustaajama on lihavoitu. * Sijaitsee Keski-Suomen maakunnassa.
Kénôse
Yhtyeelle tuttuun tyyliin myös Kénôse käsittelee teologisia aiheita. Musiikillisesti se vaihtelee välillä jopa doom metalin puolella, eikä aivan koneistamatonkaan teos ole (tosin edellä mainitut piirteet ovat erittäin harvinaisia). Kaikesta huolimatta Kénôse kuulostaa ainakin tuotannollisesti aikaisemmalta levyltä Si Monumentum Requires, Circumspice.
Pirkanmaan maakunta
Lämpötilat ja sademäärät
Vuotuinen sademäärä on Pirkanmaalla keskimäärin 600–700 millimetriä. Suurimmat sademäärät mitataan tyypillisesti ylämailla. Pysyvä lumipeite saapuu Pirkanmaalle keskimäärin joulukuun aikana kolmen viikon sisällä edeten pohjoisesta etelään. Se häviää keskimäärin huhtikuussa niin ikään noin kolmessa viikossa vetäytyen etelästä pohjoiseen.
Pirkanmaa Suomen itsenäisyyden aikana
Pirkanmaan maakuntaliitto perustettiin vuonna 1956. Maakuntaa kutsuttiin myös Tammermaaksi, mutta vähitellen Pirkanmaa vakiintui alueen nimeksi. Tammermaa-nimi elää kuitenkin edelleen useiden yritysten ja yhdistysten nimissä. 1950-luvulla maakunnan ainoa kaupunki oli edelleen Tampere. Kauppaloita sen sijaan oli useita: Ikaalinen, Mänttä, Nokia, Toijala, Valkeakoski ja Vammala. Vuosina 1963–1977 ne muutettiin kaupungeiksi. Myöhemmin kaupungeiksi virallistettiin Orivesi, Parkano ja Virrat. Kuntien määrä väheni huomattavasti 1900-luvun jälkipuoliskolla ja edelleen 2000-luvulla. Vanhoja pitäjännimiä, kuten Akaa ja Sastamala, otettiin uudelleen käyttöön kuntaliitosten myötä.
Tampere ympäristökuntineen määriteltiin tieteellisesti Tampereen liikennealueeksi vuonna 1944. Läänin perustamista Tampereen talousalueelle suunniteltiin vuosina 1941, 1944 ja 1953. Eduskunnassa valmisteltiin jälleen 1960-luvun alussa Tampereen ja Satakunnan läänien perustamista. Uudistuksen vaatimat lainmuutokset oli jo tehty, mutta suunnitelma haudattiin. Seuraavan kerran Pirkanmaasta kaavailtiin lääniä 1980-luvulla nimellä Pirkanmaan lääni, mutta tuolloinkin suunnitelma kariutui eduskunnassa, joskin äärimmäisen niukalla äänten enemmistöllä. Vuonna 1997 maakunta liitettiin uuteen Länsi-Suomen lääniin, joka lakkautettiin 1. tammikuuta 2010. Yli neljännes läänin asukkaista asui Pirkanmaalla.
Väestömuutokset
Pirkanmaan maakunnan kokonaishedelmällisyysluku nousi 2000-luvun ensikymmenluvulla 1,66:sta 1,83:een. Samana ajanjaksona Suomen keskimääräinen luku kohosi 1,73:sta 1,87:ään. Seuraavalla vuosikymmenellä hedelmällisyys kääntyi laskuun, kuten koko valtakunnassa. Vuonna 2015 Pirkanmaan luku oli 1,61.
Kielet
thumb|Pirkanmaa oli 2000-luvun vaihteeseen asti lähes täysin suomenkielinen maakunta. Sittemmin maakunnan kielipaletti on hieman monipuolistunut. Tampereen väestöstä suomenkielisiä oli vuonna 2014 noin 93 %, monet Pirkanmaan pienistä kunnista ovat lähes sataprosenttisesti suomenkielisiä. Kuvassa Mäntän kirjasto keväällä 2012.
Ilmailu
Tampereen pohjoispuolella sijaitsee harrastelijakäytössä oleva Teiskon lentokenttä.
Lauri Kokkonen
Lauri Hermanni Kokkonen (9. elokuuta 1918 Pielavesi – 6. lokakuuta 1985 Oulu) oli suomalainen näytelmäkirjailija, lääninkouluneuvos, joka sai professorin arvonimen. Tunnetuimpia hänen näytelmistään ovat Ruskie neitsyt, Viimeiset kiusaukset ja Laahus.
Kolmipyörä (L5e)
Joissakin maissa kuten Gazassa Palestiinassa kolmipyöräinen on olosuhteiden sanelema kuljetusväline.
Tyyppi VII
VIIA
Tyyppi VII suunniteltiin 1933–1934.
VIIC/42
Tyyppi VIIC/42 suunniteltiin vuosina 1942–1943 korvaamaan ikääntyvää VIIC:tä. Siinä oli huomattavasti paksumpi painerunko, joka olisi mahdollistanut sukeltamisen kaksi kertaa syvemmälle kuin edeltäjänsä. Ulkomuodoiltaan alus muistutti VIIC/41:tä.
Ahdistuneisuushäiriö
Tavallisimmat ahdistuneisuushäiriöt ovat julkisten paikkojen pelko, sosiaalisten tilanteiden pelko, paniikkihäiriö ja yleistynyt ahdistuneisuushäiriö. Monilla on useita ahdistuneisuushäiriöitä samanaikaisesti; esimerkiksi noin 60 %:lla sosiaalisten tilanteiden pelosta kärsivillä on muita ahdistuneisuushäiriöitä. Ahdistuneisuushäiriöiksi on luokiteltu myös määräkohteiset pelot (esim. lentäminen, korkeat paikat, eläimet, neulat tai veri) ja pakko-oireinen häiriö.
Esiintyvyys
Neljäsosa väestöstä kärsii jostain ahdistuneisuushäiriöstä jossain elämänsä vaiheessa. Ahdistuneisuushäiriöiden 12 kuukauden esiintyvyys suomalaisilla aikuisilla vuonna 2000 oli seuraava :
Nikkelimetallihydridiakku
Sähkökemia
Kaavoissa (M) ja akun nimessä esiintyvä metalli tarkoittaa useasta metallista valmistettua yhdistettä. Tähän tarkoitukseen on kehitetty useita eri yhdisteitä, mutta ne jakautuvat pääsääntöisesti kahteen kategoriaan. Yleisempi näistä on AB5-seos, jossa A on harvinaisista maametalleista lantaanista (La), cerium (Ce), neodyymi (Nd) ja praseodyymi (Pr) koostuva yhdiste. B taas sisältää nikkeliä, kobolttia (Co), mangaania (Mn) ja/tai alumiinia (Al). Toinen vaihtoehto on AB2, missä A on titaani ja/tai vanadiini ja B zirkonium tai nikkeli, johon on lisätty kromia, kobolttia, rautaa tai mangaania.
Vanessa Ray
Nykyään Ray asuu ja työskentelee sekä Los Angelesissa että New Yorkissa. Hän oli naimisissa Derek James Baynhamin kanssa vuodesta 2003, mutta he ovat sittemmin eronneet. Vuonna 2015 Ray julkisti kihlauksensa kuuden vuoden aikaisen poikaystävänsä Landon Beardin kanssa. He avioituivat Kaliforniassa saman vuoden kesäkuussa.
Apokryfiset kirjat
Katolinen kirkko nimittää apokryfisiksi pelkästään Raamatun kaanonin ulkopuolisia kirjoja. Niitä kirjoja, jotka kuuluvat kristilliseen Raamattuun, se nimittää deuterokanonisiksi kirjoiksi.
Muuta Vanhan testamentin apokryfistä kirjallisuutta (pseudepigrafit)
Lisäksi Vanhan testamentin apokryfiseen kirjallisuuteen kuuluu joukko juutalaisia uskonnollisia kirjoituksia, joita rabbiininen juutalaisuus ei lue heprealaiseen raamattuun kuuluvaksi eikä mikään kirkkokunta Raamattuun kuuluvaksi.
Pickles
1966 MM-turnaus järjestettiin Englannissa. Maaliskuussa, neljä kuukautta ennen kisojen alkua Jules Rimet -pokaali varastettiin sen oltua näytteillä Westminsterin Central Hallissa. Tapauksen johdosta järjestettiin suuretsinnät. Viikon kuluttua sunnuntaina David Corbett -niminen mies oli ulkoiluttamassa koiraansa Picklesiä Beulah Hillissä, Lontoon kaakkoisosassa. Koira vainusi ja löysi pokaalin sanomalehteen käärittynä pensaasta, ja se toimitettiin pikaisesti Cannon Rowin poliisiasemalle. Pickles-koira sai tapahtuman johdosta runsaasti kuuluisuutta ja mainetta.
Väinö Anttila
Ura
Anttilan ura jatkui Kuopion Työväen Teatterin johtajana 1923. Pesti Kuopiossa jäi lyhyeksi, kuten myös seuraavat: Voikkaan Työväen Näyttämö 1923–1925, Rovaniemen Työväen Näyttämö 1925–1926, Nokian Työväen Näyttämö 1926–1929, Lappeenrannan Teatteri 1929–1931 ja Salon Näyttämö 1931–1933. Vuosina 1934–1938 Anttilalla oli hieman pidempi rupeama, kun hän toimi turkulaisen harrastajateatteri Tarmon johtajana. Vuosina 1939–1941 hän johti Lahden Työväen Näyttämöä. Toisen maailmansodan jälkeen Anttila johti Vuoksenlaakson Teatteria 1946–1949 ja sen seuraajaa eli Imatran Teatteria vuodesta 1949.
Anttila työskenteli Viipurin Kaupunginteatterin kiinnitettynä näyttelijänä 1941–1946. Hän näytteli muun muassa Jussin roolin kansannäytelmässä Pohjalaisia ja Riston roolin Työmiehen vaimossa. Agapetuksen komediassa Syntipukki Anttila teki Miettisen roolin. Hän näytteli myös näytelmissä Paljon melua tyhjästä, Noita palaa elämään ja Ruma Elsa.
Kuun vaiheet
Kuun vaiheet
Täydenkuun ja uudenkuun sekä ensimmäisen ja viimeisen neljänneksen ajankohdat on merkitty useimpiin almanakkoihin. Eri vuosina ne sattuvat eri päiville, mutta joka 19. vuosi Kuun vaiheet sattuvat likipitäen samoille vuoden päiville. Tätä 19 vuoden jaksoa nimitetään Metonin jaksoksi.
Täysikuu on horisontin yläpuolella suunnilleen auringonlaskusta auringonnousuun. Ensimmäisen neljänneksen aikana Kuu nousee suunnilleen puolenpäivän ja laskee puolenyön aikaan, viimeisen neljänneksen aikana päinvastoin. Näin ollen kasvava kuu on näkyvissä lähinnä illalla, vähenevä aamulla.
Juppiter Optimus Maximuksen temppeli
Toinen temppeli
Roomaa tuolloin johtanut diktaattori Sulla määräsi heti uuden temppelin rakennustyöt käynnistettäviksi. Hänen sanotaan tuottaneen Ateenan Olympeionista marmoripylväitä temppeliä varten. Varsinaisesti temppelin jälleenrakennusta johti senaatin määräyksestä Q. Lutatius Catulus. Uutta temppeliä ryhdyttiin rakentamaan vanhan temppelin perustuksille, mutta uudesta tuli korkeampi ja loisteliaampi. Lisäksi sen rakentamiseen käytettiin enemmän rahaa. Mitä kiveä seiniin tässä temppelissä käytettiin on epäselvää.
Neljäs temppeli
Rakennuksen ulkonäköä on päätelty rahojen ja Louvressa säilytettävän renessanssiajalla tehdyn piirroksen perusteella, missä temppeli on jo tosin raunioitunut. Trajanuksen forumista, Basilika Ulpian raunioista on löydetty palanen reliefiä, jonka myös antaa käsityksen siitä, miltä temppeli on näyttänyt.
BrewDog
Historia
James Watt ja Martin Dickie perustivat BrewDog-panimon vuonna 2007. Ensimmäiset oluet myytiin huhtikuussa, jolloin perustajat olivat 24-vuotiaita. Panimo sijaitsi tuolloin Fraserburghissa, mistä he siirtyivät suurempiin tiloihin 2012 Elloniin. Yritys on kasvanut nopeasti ja sen nettovarallisuus 2013 päätteeksi oli yli 12 miljoonaa puntaa.
Tyreese
Tyreese (TV-sarjassa Tyreese Williams) on kuvitteellinen hahmo yhdysvaltalaisessa sarjakuvassa The Walking Dead sekä samannimisessä televisiosarjassa. Hahmoa näyttelee televisiosarjassa Chad Coleman.
Jevonsin paradoksi
Khazzoom–Brookesin postulaatti
Taloustieteilijät Daniel Khazzoom ja Leonard Brookes palasivat Jevonsin paradoksin ääreen yhteiskunnan energiankäytön kontekstissa. Yhdistyneen kuningaskunnan ydinenergiaviraston pääekonomisti Brookes esitti, että pyrkimykset vähentää energiankulutusta energiatehokkuutta lisäämällä johtavat energian kysynnän kasvuun koko taloudessa. Khazzoom keskittyi rajatummin siihen, että Kalifornian energiavaliokunnan asettamissa, kotitalouskoneiden pakollisissa suorituskykystandardeissa jätettiin rebound-ilmiön mahdollisuus huomiotta.
Anyone, Anymore
”Anyone, Anymore” on Lovexin kappale, joka julkaistiin singlenä 21. helmikuuta 2007. Se kohosi debyyttiviikollaan Suomen singlelistan sijalle kaksi. Kappale julkaistiin myös Divine Insanity -albumin kansainvälisellä versiolla.
BMW Projekt IV
Suunnittelu ja kehitys
BMW Projekt IV kehitettiin osaksi mainoskampanjaa marraskuussa vuonna 1944, ja sen kehitystöistä oli vastuussa diplomi-insinööri Huber, joka työskenteli BMW:n tytäryhtiö EZS:ssä. Projekt IV oli kolmea aikaisempaa mallia suurempi, sillä sen tuli toimia huomattavasti suuremmalla BMW 018 turbojetilla. Vaihtoehtoisesti myös Heinkelin HeS 011 turbojetti oltaisiin voitu asentaa. Moottori oli sijoitettuna rungon sisälle siipien alapuolelle, ja tämän ilmanottoaukko kulki ohjaamon alitse koneen nokasta kahta kanavaa pitkin moottoriin. Koneessa oli sisäänvedettävä kolmipyöräteline, ja aseistuksen tuli olla kaksi MK 108 30 mm konetykkiä.
AFL
AFL voi tarkoittaa seuraavia asioita:
Laina Laine
Perhetausta
Laine avioitui näyttelijä Kaarlo Saarnion kanssa vuonna 1914. Pariskunnalle syntyi poika Osmo Kalervo toukokuussa 1914. Liitto päättyi eroon 1919. Laineen toinen aviopuoliso oli liikemies Juho Arvi Mela.
Ura
Laina Laineella oli naispääosa opereteissa Nukke, Geisha, Hollantilaistyttö ja Sininen masurkka. Hänen muita näyttämötaiteellisia tulkintojaan olivat muun muassa Maria (kappaleessa Paholaisen voittaja), Hilkka (Nuori mylläri), pikku tytär (Isä), Jenny-rouva (Vaarallinen ikä) ja Agda Timelius (Neljä naista).
ATK-instituutti
ATK-instituutti, Helsingin Sihteeriopisto ja Suomen Liikemiesten kauppaopisto perustivat Helsingin liiketalouden ja hallinnon väliaikaisen ammattikorkeakoulun, joka sai toimiluvan 31. lokakuuta 1991. ATK-instituutin viimeiset päiväkoulutuksen datanomit valmistuivat 31. toukokuuta 1994. Datanomien aikuiskoulutus jatkui vielä kevääseen 2000 saakka. Helsingin liiketalouden ammattikorkeakoulu (Helia) aloitti 1. elokuuta 1997 toiminnan vakinaisena ammattikorkeakouluna, jolloin lähes koko ATK-instituutin henkilöstö siirtyi uuden ammattikorkeakoulun palvelukseen.
Pedro Chaves
F1-uran jälkeen Chaves on jatkanut autourheilua muissa sarjoissa ja luokissa.
Oppikoulu
Oppikouluun pääseminen
Oppikouluun valmistautuminen tapahtui 1800-luvulla suurilta osin kaupunkien yksityisissä valmistavissa kouluissa, mutta jo 1905 säädettiin, että ylemmän kansakoulun kahden ensimmäisen vuosikurssin suorittaminen muodostaa pohjan oppikoulun sisäänpääsytutkinnolle. Kansakoulu muodostuikin nopeasti useimpien oppilaiden peruskoulutukseksi, mutta valmistavien koulujen toiminta jatkui suurimmissa kaupungeissa 1940-luvulle saakka. Tällöin säädettiin, ettei oppivelvollisuusikäistä saa ottaa oppilaaksi muuhun kuin kansakoulun tai oppikoulun opetussuunnitelmaa noudattavaan kouluun.
Toini Anttila
Toini Esteri Kyllikki Anttila (o.s. Ahonen, 19. syyskuuta 1897 Tampere – 29. heinäkuuta 1969 ) oli suomalainen näyttelijä ja teatteriohjaaja. Hän työskenteli muun muassa Tampereen Työväen Teatterissa ja Viipurin Kaupunginteatterissa.
Sami Toiviainen
Sami Toiviainen (s. 2. marraskuuta 1974 Kuusankoski ) on suomalainen koripallojoukkue Vilpas Vikingsin toiminnanjohtaja.
Toiviainen on valittu kahdesti Korisliigan vuoden valmentajaksi: vuonna 2009 hän valmensi Namika Lahden Suomen mestariksi ja vuonna 2013 hän johdatti KTP:n SM-hopealle. Tampereen Pyrinnön päävalmentajana Toiviainen saavutti Suomen cupin hopeaa vuonna 2019. Toiviainen on valmentanut myös Suomen nuorisomaajoukkueissa. Kaudella 2021–2022 Toiviainen valmensi salolaista Vilpas Vikingsia.
Ura
Toiviainen siirtyi kaudelle 2020-2021 päävalmentajaksi Salon Vilppaaseen. Vilpas Vikings on Toiviaisen päävalmentajauran viides Korisliigaseura.
Mihail Lermontov
Mihail Jurjevitš Lermontov (15. lokakuuta (J: 3. lokakuuta) 1814 Moskova, Venäjän keisarikunta – 27. heinäkuuta (J: 15. heinäkuuta) 1841 Pjatigorsk, Venäjän keisarikunta) oli venäläinen kirjailija, Aleksandr Puškinin rinnalla venäläisen romantiikan ja Venäjän runouden kultakauden merkittävin edustaja. Häntä pidetään venäjän kielen uudistajana. Hän oli myös kuvataiteilija, joka teki maisemamaalauksia ja matkakuvauksia Kaukasukselta ja Georgiasta.
Suku ja lapsuus
Lermontov syntyi vuonna 1814 Moskovassa merkittävässä asemassa olleeseen sukuun, jonka sanotaan olevan lähtöisin skotlantilaisesta Learmonth-suvusta, ja jonka esi-isä Peter Lermontoff olisi 1600-luvulla jäänyt Venäjälle jäätyään sotavangiksi. Tarinaa ei kuitenkaan ole pystytty todentamaan kirjallisten dokumenttien avulla. Sukulaisuutta on vuonna 2007 ja 2014 tutkittu DNA-analyysin avulla, joka ei antanut tyhjentävää tulosta. Ensimmäisen kaupallisia analyysejä vuoteen 2020 tehneen Oxford Ancestors -nimisen yrityksen perustajan Brian Sykesin mukaan "Y-kromosomin yleiset ominaisuudet ovat melko yhdenmukaisia."
Koulutus
Isoäiti vei 12-vuotiaan Lermontovin Moskovaan, jossa hän alkoi valmistaa yksityisopettajien avulla pojanpoikaansa suoraan aatelisille tarkoitetun yliopistossa toimivan sisäoppilaitoksen 4. luokalle. Opiskelujensa jälkeen Lermontov hallitsi neljää kieltä (venäjä, latina, ranska, englanti), soitti neljää instrumenttia (seitsenkielinen kitara, viulu, sello ja piano), rakasti maalausta ja jopa hallitsi käsityötekniikkaa. Hän ei suorittanut sisäoppilaitoksen 6. luokkaa. Schillerin, Heinen, Byronin ja Shakespearen tuotanto oli tullut hänelle tutuksi alkukielellä.
Manx (kissa)
Manx eli mansaarenkissa on kissarotu, jonka tuntomerkki on häntä, tai pikemminkin sen puuttuminen. Manx on lihaksikas ja jäntevä, yleisilme on pyöreä. Takajalat ovat vahvat ja korkeat, vartalo on lyhyehkö ja tanakka, takamus pyöreä.
Manx on kotoisin nimensä mukaan Mansaarelta. Manxilla on sisarrotu, pitkäkarvainen manx eli cymric. Molemmat ovat samaa vanhaa rotua, vain turkin mitta on eri.
Pohjanmaan Kokoomus
Tausta: Suomalaisuusliike Vaasan läänissä
Suomenkielinen Etelä-Pohjanmaa oli autonomian ajalla suomalaisuusliikkeen sävyttämää. Kulttuurifennomania levisi maakuntaan 1870-luvulla ja Etelä-Pohjanmaalla osallistuttiin aktiivisesti Uuden Suomettaren kampanjaan suomenkielisen yksityisoppikoulun perustamiseksi. 1870-luvulla Lauri Kivekäs nousi suomalaisuusliikkeen johtohahmoksi ja tavoitti talonpoikaisväestön kärkijoukon.
Aikaisemmat kansanedustajat
Eteläinen vaalipiiri
Virkkalan kirkko
Historia ja arkkitehtuuri
Virkkalan kirkko, jonka on suunnitellut arkkitehti Mikael Nordenswan valmistui vuonna 1953. Kirkkorakennuksessa sijaitsee kirkkosali, seurakuntasali, vahtimestarin asunto, diakonin vastaanotto, sekä päiväkerhotilat. Ennen kirkon rakentamista vietettiin jumalanpalvelusta Virkkalassa Virkkalan seuraintalolla, jota virkkalalaiset kutsuivat myös "Tikkutaloksi". Seuraintalo tuhoutui tulipalossa vuonna 2019. Vuonna 1940 Lohjan seurakunta osti maa-alueen kirkkoa varten Kyrkstadin kartanolta. Peruskivi muurattiin 1952 ja kirkko valmistui 1953. Lojo Kalkverk Ab - Lohjan Kalkkitehdas Oy lahjoitti suurimman osan kirkon rakennusmateriaaleista. Ensin rakennusta kutsuttiin Virkkalan seurakuntakodiksi ja vasta vuonna 1989 alettiin käyttää nimeä Virkkalan kirkko. Kirkon kirkonkellot vihittiin jouluaattona vuonna 1958.
Esineistö
Lista Virkkalan kirkon esineistöstä :
The Very Best of The Doors
The Very Best Of The Doors on The Doors -yhtyeen kokoelma-albumi, joka julkaistiin 2001. Albumi on lyhennetty versio samana vuonna julkaistusta Best of The Doors -kokoelma-albumista, mutta sisältää kaikki yhtyeen tunnetuimmat kappaleet. Kokoelma-albumi on Best of The Doorsin lisäksi ainoa, joka sisältää kappaleen ”Peace Frog”. Yllättäen kappaleet ”Strange Days”, ”The Unknown Soldier” ja ”Waiting for the Sun” eivät ole tällä kokoelma-albumilla.
Jere Saukko
pienoiskuva|Jere Saukko vuonna 2015.Jere Saukko (s. 22. huhtikuuta 1993 Alajärvi) on suomalainen pesäpalloilija. Saukko on pelannut aikuisten sarjoissa kaudesta 2009 lähtien. Kausina 2012–2017 hän on pelannut 145 Superpesiksen runkosarjaottelua Alajärven Ankkureiden ja Vimpelin Vedon joukkueissa.
Turingin testi
Kehityskulku
Turingin testi sai ensin huomiota lähinnä filosofian tutkijoilta, osittain siksi, että alkuperäinen essee "Computing machinery and intelligence" ilmestyi filosofian aikakauskirjassa Mind. Tieteelliset viittaukset testiin ovat 1960- ja 70-luvuilla filosofisissa artikkeleissa, vasta 1980-luvulta alkaen kiinnostus siihen suureni käytännön tekoälypiireissä.
Jääkiekko talviolympialaisissa 1998
Miesten turnaukseen osallistui 14 joukkuetta. Kahdeksan vuoden 1995 maailmanmestaruuskilpailujen parhaiten sijoittunutta joukkuetta ja isäntämaa Japani pääsivät turnaukseenilman karsintaa. Loput viisi paikkaa jäivät karsintojen voittajille. Naisten turnaukseen osallistui 6 joukkuetta, 5 parhaiten sijoittunutta naisten maailmanmestaruuskilpailuista vuodelta 1995 sekä isäntämaa Japani. Miesten ottelut pelattiin 7.–22. helmikuuta ja naisten 8.–17. helmikuuta 1998.
Sidney Reilly
Nuoruusvuodet
Andrew Cook kiistää kirjassaan muun muassa Bruce Lockhartin kirjassa kuvatun Reillyn Brasiliassa oleskelun todenperäisyyden ja väittää että Reilly tuli todellisuudessa Lontooseen joulukuussa 1895 Ranskasta. Ranskassa Reilly ja hänen kumppaninsa venäläinen Jan Voitek olivat 25. joulukuuta 1895 hyökänneet kahden italialaisen anarkistin kimppuun junassa Pariisin Saint-Maur-des-Fossésin esikaupungissa ja ryöstäneet heiltä suuren summan vallankumoukselliseen toimintaan tarkoitettuja rahoja. Toisen anarkistin kurkku oli viilletty poikki ja toinen, Constant Della Cassa nimeltään, heitettiin ulos junasta ja hän menehtyi kolme päivää myöhemmin Fontainbleun sairaalassa ryöstön yhteydessä saamiinsa veitsenhaavoihin. Poliisi sai selville että toisen ryöstäjän tuntomerkit sopivat Reillyyn mutta tämä oli siinä vaiheessa paennut Englantiin.
Tehtävät Kaukoidässä
Reilly matkusti kesäkuussa 1899 vaimonsa kanssa Venäjälle käyttäen Britannian passia ja uutta henkilöllisyyttään. Andrew Cookin mukaan tämä äkkilähtö johtui siitä että Reilly oli ollut mukana rikollisjoukossa joka oli valmistanut Englannissa vääriä ruplanseteleitä ja levittänyt niitä Venäjän länsiosissa. William Melville järjesti sitten Reillyn pois maasta ettei hän joutuisi pidätetyksi jolloin hänen toimintansa Scotland Yardin urkkijana olisi myös paljastunut. Väitetään että sillä välin kun Margaret Reilly jäi Pietariin Reilly itse matkusti Kaukasuksen alueelle hankkimaan tietoa alueen öljyesiintymistä ja muista luonnonvaroista. Tämä Reillyn tiedustelutehtävä liittyi Englannin ja Venäjän väliseen "suureen peliin", kamppailuun Keski-Aasian, Persian ja Afganistanin hallinnasta. Reilly luovutti matkalta palattuaan kokoamansa tiedot Englannin hallitukselle ja sai palkkionsa tehtävän suorittamisesta.
Reillyn toiminta ensimmäisen maailmansodan aikana
Ensimmäisen maailmansodan alettua Reilly muutti Venäjältä New Yorkiin ja ryhtyi asekauppiaaksi toimittaen Venäjän armeijalle aseita ja ammuksia amerikkalaisilta ja japanilaisilta valmistajilta. Reilly rikastui näillä kaupoilla saaden niistä useiden miljoonien dollareiden välityspalkkiot. Helmikuussa 1915 Reilly meni naimisiin pitkäaikaisen rakastajattarensa 29-vuotiaan Nadine (Nadezhda) Zalesskyn kanssa vaikka hänen avioliittonsa Margaret Reillyn kanssa oli edelleen muodollisesti voimassa. Reilly asui vuosina 1915–1917 New Yorkissa toimien johtotehtävissä Allied Machinery Company-nimisessä yrityksessä joka toimitti ammuksia, koneiden osia ja muita tarvikkeita liittoutuneille.
Reillyn ja Lockhartin salaliitto bolševikkien kukistamiseksi
Kaappaussuunnitelmat julkaistiin 3. syyskuuta Venäjän lehdissä ja Tšeka teki ratsian kaappauksen pääsuunnittelijana pidetyn Reillyn piilopaikkaan. Reilly onnistui kuitenkin välttämään pidätyksen ja meni tapaamaan toista SIS:n agenttia, kapteeni Charles Hilliä. Hill ehdotti että Reilly poistuisi Venäjältä Ukrainan kautta käyttäen hyväksi englantilaisten agenttien siellä toimivaa verkostoa. Reilly piti kuitenkin parempana Suomen kautta kulkevaa lyhyempää mutta vaarallisempaa reittiä. Reilly poistui Moskovasta Saksan suurlähetystön käyttöön varatussa junanvaunussa esiintyen baltiansaksalaisena. Päästyään Kronstadtiin hän matkusti sieltä laivalla Helsinkiin ja edelleen Tukholmaan ja saapui lopulta Lontooseen 8. marraskuuta 1918. Bolševikkien vallankumoustribunaali tuomitsi sekä Lockhartin että Reillyn poissaolevana kuolemaan vallankaappausyrityksen vuoksi ja määräsi että tuomio tulisi panna toimeen heti jos jompikumpi saataisiin kiinni Venäjän maaperältä. Reillyn osalta tämä toteutuikin vuonna 1925. On myös väitetty että koko vallankaappaushanke olisikin ollut bolševikkien itsensä alkuun panema ja Reilly olisi toiminut siinä kaksoisagenttina.
Reilly James Bondin esikuvana
Reilly on yksi niistä, joita on väitetty James Bondin esikuvaksi. James Bond -kirjojen tekijä sir Ian Fleming oli Bruce Lockhartin monivuotinen ystävä. Kertoman mukaan Fleming sai Lockhartilta kuulla Reillyn persoonasta ja toiminnasta, ja näiden tarinoiden sekä Reillystä hänen kuolemansa jälkeen julkaistujen lehtijuttujen sanotaan antaneen hänelle vaikutteita James Bondin hahmon kehittämiseen. James Bondin ja Sidney Reillyn yhteisiä piirteitä olivatkin usean vieraan kielen hallinta, kiinnostus Kauko-idän kulttuuriin, monet rakkausseikkailut ja mieltymys makeaan elämään ja uhkapeleihin.
The Collection (Anthrax)
The Collection on thrash metal -yhtye Anthraxin kokoelma-albumi, joka julkaistiin vuonna 2002 levymerkillä Universal Music.
Antti Siltavuori
Antti Sakari Siltavuori (s. 20. toukokuuta 1943 Pietarsaari ) on suomalainen raskaaseen teolliseen muotoiluun erikoistunut teollinen muotoilija. Hän on suunnitellut muun muassa Valmetin metsätraktorin, Patria Vammaksen lentokentän huoltolaitteita, Sisu-kuorma-autoja sekä Serv Ice -jäänhoitokoneen mutta toisaalta yhdessä vaimonsa Barbro Kulvikin kanssa huonekaluja. Siltavuori on suunnitellut myös useita näyttelyitä.
Galliumarsenidifosfidi
Käyttö
Galliumarsenidifosfidia käytetään galliumarsenidin (GaAs), galliumantimonidin (GaSb) ja galliumfosfidin (GaP) tavoin puolijohdemateriaalina sähkölaitteissa sekä sen termisiä ja optisia ominaisuuksia soveltavissa mittauslaitteissa. Eräitä tällaisia perinteisiä laitteita ovat diodit, laserit, LED:it sekä transistorit. Nykyään galliumarsenidifosfidia käytetään myös aurinkokennoissa, radiometrissä sekä nanoteknologisten materiaalien kehitystyössä.
EM-rallikausi 2022
Kauden viimeinen kilpailu ilmoitettiin elokuussa kun muut kilpailut ilmoitettiin edeltävän vuoden joulukuussa. Päätöstapahtumana ajettava Katalonian ralli ajettiin samana viikonloppuna rallin MM-sarjan tapahtuman kanssa, mutta erillisenä tapahtumana ERC-sarjan säännöillä.
Full Metal Panic!
Manga
Kirjasarja on sovitettu mangaksi useampaan kertaan. Tunnetuin lienee Retsu Tateon piirtämä versio. Full Metal Panic! Σ -sarjan piirsi Hiroshi Ueda. Fumoffun tavoin huumoriin keskittynyt Full Metal Panic - Overload! -mangan piirsi Tomohiro Nagai. Mangat on kustantanut Kadokawa Shoten. Englanniksi sarjaa on kääntänyt A.D. Vision.
Elgonvuoren kansallispuisto
Elgonvuoren kansallispuisto on Kenian ja Ugandan rajamaastossa sijaitseva kansallispuisto. Se on nimetty sammuneen Elgonin tulivuoren mukaan.
Alueella on useita luolia, joissa on suolamuodostumia. Yhteen niistä norsut ovat kaivaneet syvänteen. Norsujen lisäksi Elgonvuoren kansallispuistossa tavataan täplähyeenoja, kalliotamaaneja ja leopardeja.
Suomen Matkatoimisto
Suomen Matkatoimisto Oy (SMT) oli Suomen ensimmäinen, vuonna 1909 perustettu, aikaisemmin Finnair-konserniin kuulunut, nykyään kokonaan American Express Global Business Travelin omistama liikematka- ja tapahtumatoimisto. Yhtiöllä on liikematkatoimistot Helsinki-Vantaalla, Turussa, Vaasassa ja Oulussa.
I Wanna Rock – The Ultimate Twisted Sister Collection
I Wanna Rock – The Ultimate Twisted Sister Collection on vuonna 2005 Twisted Sister-yhtyeen julkaisema kokoelma-albumi.
L-1 Leninets
Palvelus
Lokakuussa 1939 alus oli sijoitettuna Tallinnaan 1. sukellusveneprikaatin 12. divisioonaan, jonka muut alukset olivat L-2 Stalinets ja L-3 Frunzenets.
Hertseg-Bosnia
Historia
Alueesta käytettiin nimityksiä HZ-HB (Hertseg-Bosnian kroaattiyhteisö) ja HR-HB (Hertseg-Bosnian kroaattitasavalta). Hertseg-Bosnian perustaminen johti muun muassa siihen, että kroaatit alkoivat takavarikoida bosniakeille saapuvia aseita tarkastuspisteissään. Tarkastus saattoi usein takavarikoida itselleen suuren osan läpikulkevasta aselastista. Tämä johti kroaattien ja bosniakkien välisiin vihamielisyyksiin. Poliittiset jännitteet pysyivät vielä syksyllä 1992 pimennossa kansainväliseltä yhteisöltä.
Lampione
Lampione on Italialle kuuluvista Pelagisista saarista pienin. Saari sijaitsee Välimeressä, Lampedusan saaresta 17 kilometriä luoteeseen ja on osa Lampedusa e Linosan kuntaa. Pinta-alaltaan saari on 1,2 neliökilometriä. Saari on 700 metriä pitkä, 180 metriä leveä ja sen korkein kohta on 40 metriä merenpinnasta.
Lampione on asumaton ja saaren ainoa rakennus on majakka.
The Normal
right|thumb|250px|''T.V.O.D. / Warm Leatherette" (1978)
Eerik Maununpoika (kuningas)
Kapina
Syksyllä 1358 tilanne koveni: oltiin avoimesti kahdessa vastakkaisessa liittoutumassa: Eerik, herttua Albrekt Mecklenburgilainen ja rahalla ostetut Holsteinin kreivit Henrik, Claus ja Adolf, ja toisaalla Maunu ja Blanche, Norjan Haakon, Tanskan Valdemar Atterdag sekä Lundin arkkipiispa Jacob, joka oli taas vaihtanut puolta. Maunun haltuunsa saaman Helsingborgin linnan luona joukot olivat vastakkain.
Ben O’Connor
Seuraura
O’Connorin kasvattajaseura on Sheffield Steelhawks. Hän pelasi juniorina myös Sheffield Rapiersissa, mutta miesten peleissä O’Connor debytoi vain 14-vuotiaana Iso-Britannian toiseksi korkeimmalla sarjatasolla BNL:n Hull Thunderissa, jossa hän pelasi kaudella 2002–2003 kuusi runkosarjaottelua. Kaudeksi 2003–2004 O’Connor siirtyi isänsä Miken synnyinseudulle Kanadan Ontarioon ja siirtyi London Jr. Knightsin C-juniorijoukkueeseen. Windsor Spitfires varasi O’Connorin 267. pelaajana OHL:n varaustilaisuudessa 2004. Kauden 2004–2005 hän pelasi OPJHL-junioriliigan Bowmanville Eaglesissa. Kaudeksi 2005–2006 O’Connor siirtyi hänet varanneeseen Spitfiresiin, jossa O’Connor teki 38 runkosarjaottelussa tehot 3+3=6. Kauden 2006–2007 hän pelasi suurimmaksi osaksi Eaglesissa. OHL:ssä O’Connor kaupattiin kauden aikana Spitfiresista Mississauga IceDogsiin.
Kaudeksi 2007–2008 O’Connor palasi Iso-Britanniaan ja siirtyi maan pääsarjatasolle EIHL-liigan Basingstoke Bisoniin. Hän pelasi siellä 14 runkosarja- ja kolme EIHL Challenge Cupin ottelua tehopistein 1+3=4. Kesken kauden O’Connor siirtyi kuitenkin skotlantilaisjoukkue Edinburgh Capitalsiin, jossa hän pelasi 38 runkosarja- ja neljä EIHL KO Cupin ottelua tehopistein 3+7=10. Kaudeksi 2008–2009 O’Connor siirtyi englantilaiseen Coventry Blazeen ja kaudeksi 2009–2010 hän palasi jälleen Edinburgh Capitalsiin.
7 tassua ja Penny
Ines
Ines on Pennyn paras ystävä. Hän on todellinen matematiikkanero, minkä vuoksi hän joskus kokeissa auttaa Pennyä, vaikka tytöt jäävät siitä usein kiinni. Ineksellä on ruskeat, kiharat hiukset ja ruskeat silmät. Vaikka hän on Pennyn täydellinen vastakohta myös luonteenpiirteiltään, makuasiat käyvät yksiin ja he ovat parhaat ystävykset. He istuvat koulussa vierekkäin, paitsi silloin harvoin kun ovat riidoissa.
StarCraft
Pelin esikuvat ja vaikutteet
Suurin yhtäläisyys Tähtien sota -sarjaan löytynee protosseista, joiden keskuudessa on teistinen uskonto, joka jakaa sen harjoittajat pimeään ja valoisaan puoleen. Vastaavasti Tähtien sota -sarjassa jako tapahtuu jedien ja sithien kesken, joiden uskonto perustuu Voimaan, energiakenttään kaiken elollisen ja elottoman välillä. Protossien uskonnossa pimeä puoli ei kuitenkaan tee sen harjoittajasta pahaa, vaan on yksinkertaisesti erilaista voimaa kuin valoisa puoli. StarCraftissä pimeä puoli muodostui Protossien yhteiskunnasta erotettujen toimesta, jotka lähtivät evakkoon. Myöhemmin Protossien kotiplaneetta vallattiin ja koko rotu joutui evakkoon alun perin karkotettujen luokse.
Jippu
Ura
Loppuvuodesta 2009 Jippu julkaisi yhdessä Samuli Edelmannin kanssa singlen ”Jos sä tahdot niin”, joka oli tammikuussa 2010 ensi-iltansa saaneen Jos rakastat -elokuvan tunnuskappale. Singlestä kasvoi alkuvuoden 2010 aikana suuri listahitti. Se oli singlelistalla yhteensä 31 viikkoa ja latauslistalla 41 viikkoa. Kappaleen menestymisen myötä Jippu ja Samuli julkaisivat kokonaisen albumin yhdessä. Maltalla kesällä 2010 äänitetty Pimeä onni -albumi julkaistiin marraskuussa 2010. Duettolevyä on myyty yli 24 000 kappaletta ja se on ylittänyt platinalevyrajan.
Lokakuussa 2016 Jippu julkaisi singlen ”Made in Heaven”, jolla on mukana räppäri Mikaveli; Samanniminen albumi julkaistiin 11. marraskuuta 2016. Helmikuussa 2022 ilmestyi WSOY:n kustantama Kai Kortelaisen kirjoittama Jipun elämäkertakirja Jippu – Kun perhonen lakkaa hengittämästä. Kirjassaan hän pajastaa muun muassa käyttäneensä amfetamiinijohdannaista efedriiniä ja joutuneensa Pitkäniemen psykiatrisen sairaalan suljetulle osastolle.
Yksityiselämä
Jipun isä on oopperalaulaja Jorma Elorinne, ja hänen kauttaan musiikki on ollut mukana Jipun elämässä jo pienestä pitäen. Hänen veljensä on Villemarkus Elorinne. Arto Merisalo on Jipun kasvatti-isä ja Aija Roivas kasvattiäiti. Jippu kihlautui vuoden 2008 tammikuussa Markus Bollströmin kanssa, josta erosi puolen vuoden kuluttua. Sen jälkeen hän seurusteli näyttelijä Jussi Lammen kanssa vajaan vuoden ajan. Jippu avioitui syyskuussa 2011 Filip-nimisen miehen kanssa ja he erosivat kahdeksan kuukauden kuluttua. Jippu sai esikoislapsensa miesystävänsä Sami Putikan kanssa lokakuussa 2014. Pari avioitui poikansa kastejuhlassa ja he erosivat syksyllä 2020. Jippu toimii evankelistana Turun Mikaelinseurakunnassa.
Severin Tigerstedt
Elämä
Sotilasuransa päätyttyä Tigerstedt toimi aluksi eri ruhtinassukujen tilanhoitajana Moskovan seudulla, kunnes aloitti vuonna 1909 brittiläisen Ural Caspian -öljy-yhtiön paikallisjohtajana Kaspianmerellä. Vuonna 1911 hän oli käynnistämässä nykyisen Kazakstanin alueen öljyntuotantoa Atyraun alueen Dossorissa. Vuonna 1914 Tigerstedt siirtyi jälleen tilanhoitajaksi Kostroman kuvernementtiin, josta hän vallankumouksen johdosta palasi Suomeen 1917.
Pääkaupunkiseudun Kierrätyskeskus
Toimintamalli
Kaikki Kierrätyskeskuksen tuotto käytetään yrityksen toiminnan ja tavoitteiden edistämiseen eli paikalliseen ympäristötyöhön ja työllistämiseen. Tavaralahjoitukset tukevat ympäristötyötä ja lisäävät mahdollisuuksia työntekoon. Kierrätyskeskus ei jaa voittoa omistajilleen, vaan kaikki mahdolliset tulot käytetään toiminnan ylläpitoon ja kehittämiseen. Myymälöiden ja verkkokaupan kautta yli viisi miljoonaa tavaraa vaihtaa vuosittain omistajaa.
Anton von Maron
thumb|Omakuva, [[musée Fesch, Ajaccio.]] Anton von Maron (8. tammikuuta 1731 Wien – 3. maaliskuuta 1808 Rooma) oli itävaltalainen taidemaalari, joka oli erikoistunut ennen kaikkea muotokuviin.
Madhouse: The Very Best of Anthrax
Madhouse: The Very Best of Anthrax on thrash metal -yhtye Anthraxin kokoelma-albumi, joka julkaistiin vuonna 2001 levymerkillä Island Records.
Jérôme Carcopino
Elämäkerta
Ranskan vapauttamisen yhteydessä Carcopino erotettiin 1944 kaikista julkisista tehtävistä. Hänet vangittiin elokuussa 1944, ja hän oli sijoitettuna samaan selliin kuin Sacha Guitry. Hän vapautui helmikuussa 1945. Korkein oikeus vapautti hänet kaikista epäilyistä 11. tammikuuta 1947, sillä hänen katsottiin tehneen palveluksia vastarintaliikkeelle. Vuonna 1951 hänelle palautettiin vanhat virat.
Jeesuksen Kristuksen evankeliumi
Jeesuksen Kristuksen evankeliumi kertoo Saramagon oman, kuvitteellisen version Jeesuksen elämästä, ja näin hän antaa myös uudenlaisen kuvan Uuden testamentin tapahtumista. Kirja etenee aikajärjestyksessä, mutta Jeesuksen elämän keskeiset asiat on esitetty täysin uudella tavalla. Markku Envallin mukaan Saramagon romaanissa Jeesuksen ristinkuolema ei johda syntien sovitukseen vaan ihmiskunnan pakottavaan syyllistämiseen.
Juuso Myllyniemi
Kausilla 2018 ja 2019 Myllyniemi edusti JymyJusseja. Kaudeksi 2020 Myllyniemi siirtyi Manse PP:hen, jossa hän on pelannut myös kausilla 2021 ja 2022.
Mika Mäki-Valtari
Mäki-Valtarin veli Juha-Matti pelaa myös Vaasan Kiiston riveissä ja on yksi joukkueen tärkeistä pelaajista kuten myös isoveli Mikakin.
Rautamalmipelletti
thumb|right|250px|Rautamalmipellettejä Rautamalmipelletti on rautamalmin välituote, jossa itse malmikivi on teollisesti muotoiltu kaupalliseksi puolivalmisteeksi, pelleteiksi. Menetelmä on laajasti käytössä. Muun muassa Kostamuksen malmia tuodaan junalla pelletteinä Rautaruukille Raaheen.
Uno Khüry
Uno Khüry (1. toukokuuta 1883 Turku – 1950) oli suomalainen konsuli ja Winterin maali- ja tapettitehtaiden toimitusjohtaja.
Khüry teki useita opintomatkoja ulkomaille muun muassa Saksaan ja 1924 Yhdysvaltoihin tutustuakseen maan lakkateollisuuteen. Vuonna 1917 hänet nimitettiin Italian varakonsuliksi Tampereelle. Hän asui Epilässä vuonna 1919 valmistuneessa Winterin johtajan talossa, jonka oli suunnitellut arkkitehti Runar Eklund.
Everwood
1. tuotantokausi
Yhteenotot tohtori Brownin ja Ephramin välillä silti jatkuivat, minkä lisäksi hänellä ja kylän toisella lääkärillä, Harold Abbotilla oli hieman ristiriitoja ammatillisista näkemyksistä. Lopulta Brownit kuitenkin sopeutuivat kylään. Ephram ystävystyi Haroldin tyttären, Amy Abbotin kanssa.
Lopulta Colinin väkivaltainen käytös katkaisi ystävyyssuhteen sekä Ephramiin, että Amyn veljeen Brightiin. Tämän jälkeen Colin romahti ja hänet oli pakko leikata. Leikkaus ei kuitenkaan pelastanut Colinin henkeä.
Dorothy Crowfoot Hodgkin
Elämänsä neljä ensimmäistä vuotta Crowfoot Hodgkin eli Vähässä-Aasiassa. Ensimmäisen maailmansodan hän oli Britanniassa sukulaistensa hoivissa, mutta erossa vanhemmistaan. Maailmansodan jälkeen hänen äitinsä päätti jäädä perheineen Britanniaan.
Crowfoot Hodgkin oli myös ansioritarikunnan jäsen ja hän sai Leninin kansainvälisen rauhanpalkinnon.
Tekijänoikeus Suomessa
Periaatteita
Tekijänoikeus on kansainvälinen oikeudenala, joka niveltyy tietoyhteiskunnan maailmanlaajuiseen kehittymiseen. Vuonna 1996 WIPOn tekijänoikeussopimuksella ja WIPOn esitys- ja äänitesopimuksella luotiin ensimmäiset kansainväliset säännöt digitaaliajan tekijänoikeuksille ja teosten käyttämiselle tietoverkoissa. EU:n tietoyhteiskunnan tekijänoikeusdirektiivillä (2001/29/EY) luotiin oikeudelliset kehykset jäsenvaltioiden tekijänoikeuslaeille tietoyhteiskunnan edistämiseksi ja EU:n sisämarkkinoiden toimivuuden varmistamiseksi. Suomen kansallisen tekijänoikeuslainsäädännön kehittäminen liittyy kiinteästi Euroopan unionissa tehtävään lainsäädäntötyöhön. Tekijänoikeutta normittavia direktiivejä on tähän mennessä yhdeksän. Maailman henkisen omaisuuden järjestö WIPO hallinnoi myös vanhempia kansainvälisiä tekijänoikeussopimuksia. Suomessa tekijänoikeuksista säädetään nykyään muun muassa vuonna 1961 voimaan tulleessa tekijänoikeuslaissa. Laissa säädetään muun muassa tekijänoikeuden kohteista ja sisällöstä, teosten käytöstä, jälleenmyyntikorvauksesta, tekijänoikeuden siirtymisestä, voimassaoloajasta, tekijänoikeuden lähioikeuksista sekä lain soveltamisesta.
Tekijänoikeuden siirtyminen
Lain pääsäännön mukaan tekijänoikeuden hankkinut ei saa luovuttaa oikeuttaan eteenpäin. Toisin voidaan sopia. Tekijänoikeus voi myös siirtyä yritykseltä toiselle liikkeen tai sen osan luovutuksen yhteydessä. Oikeuden luovuttaja on kuitenkin edelleen vastuussa sopimuksen täyttämisestä.
Lähioikeudet
Lähioikeussuoja ei sulje pois varsinaista tekijänoikeussuojaa, jos kyse on teoksesta. Lähioikeuden tekijänoikeus on voimassa esimerkiksi 50 vuotta teoksen tallentamisesta ja 70 vuotta julkaisemisesta. Luettelot voivat saada varsinaista tekijänoikeussuojaa suppeamman ns. luettelosuojan. 12. syyskuuta 2011 Euroopan parlamentti ja komissio päättivät pidentää esittäjien ja äänitetuottajien lähioikeuksien suojan 70 vuoteen. Direktiivi on toteutettava kansallisessa lainsäädännössä vuoteen 2014 mennessä. Suomen tekijänoikeussäädökset yhteensovitettiin Euroopan parlamentin ja neuvoston antamien direktiivien kanssa vuonna 2013 hyväksytyillä laeilla. .
Pornaisten kunnankirjasto
Historia
Pornaisten ensimmäinen kirjasto, Porneesin lainakirjasto, on perustettu vuonna 1871. Lainakirjasto perustettiin kyläläisten toimesta, lisäksi yhdistykset perustivat omia kirjastoja 1800-luvun lopulla ja 1900-luvun alussa. Porneesin lainakirjastoon kustannettiin ensimmäiset kirjat arpajaisvaroilla. Lisäksi Pornaisissa syntynyt, Porvoon seudulla vaikuttanut kauppaneuvos Johannes Askolin lahjoitti kirjastolle yli 100 teosta. Kirjasto toimi koulun yhteydessä ja kirjoja sai lainata kuka tahansa kuntalainen, joka sitoutui noudattamaan lainaussääntöjä. Kirjaston hoidosta vastasi eläköitymiseensä 1910 asti opettaja Henrik Johan Pekkola.
Porneesin lainakirjaston toiminta päättyi 1910-1920 -lukujen taitteessa. Tämän jälkeen yleisiä kirjastopalveluja kunnassa sai vasta, kun kunnan varoin ylläpidetty kantakirjasto perustettiin vuonna 1944.
Koivulovimittari
Koko ja ulkonäkö
Etusiivet ovat pienten tummien pisteiden kirjomat, kellanruskeat ja ulkoreunaltaan selvästi tummemmat. Siipien poikki kulkee kaksi pienistä, osin yhteensulautuneista pisteistä muodostuvaa tummaa poikkijuovaa. Juovien väliin jäävä alue kapenee huomattavasti siiven takaosaa kohti. Poikkiviirujen välissä on tummanruskea, rengasmainen täplä. Takasiivissä ei ole yläpinnalla huomattavaa kuviointia, mutta ulkoreunan tuntumasta ne ovat usein tiheäpisteiset. Siipien ulkoreuna on sukulaislajien tapaan mutkitteleva. Koivulovimittari on Ennomos-suvun melko samannäköisistä perhoslajeista selvästi suurin, sillä siipiväli on 41–54 mm.
Samannäköisiä lajeja ovat etenkin leppälovimittari (Ennomos alniarius) ja tammilovimittari (Ennomos erosarius).
Tycho (muusikko)
Tycho on allekirjoittanut levytyssopimuksen Ghostly Internationalin kanssa, mutta on julkaissut musiikkia myös Merck Recordsilla ja Gammaphone Recordsilla. Hänen neljäs studioalbuminsa Epoch oli ehdokkaana vuoden 2017 Grammy-palkinnolle kategoriassa Best Dance/Electronic Album.
Suomen urheilugaala
Suomen urheilugaala on vuosittain pidettävä palkintotapahtuma, jossa palkitaan suomalaisia urheilijoita ja urheiluvaikuttajia. Tapahtuman järjestäjiä vuosina 2018 ja 2019 olivat Suomen Olympiakomitea, Suomen Paralympiakomitea, Yleisradio, Veikkaus ja Starsquad Oy.